121. ΑΠΟΦΑΣΗ ΥΠΟΥΡΓΩΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. Α7α/4346 της 15/25 Μαϊου 1989 (ΦΕΚ Β’ 393) Υγειονομική περίθαλψη των εργαζομένων στα Νοσ/μεία και Ιδρύματα του Ν.Δ. 2592/53, Νόμ. 1397/83 και 1579/85. ΄Εχοντας υπόψη: 1.Τας διατάξεις του Β.Δ. 665/62 (ΦΕΚ 167/62 τ.Α). 2.Τις διατάξεις της παρ. 2 του άρθρ. 3 του Νόμ. 1821/88 (ΦΕΚ 271/8.12.88 τ.Α’), αποφασίζουμε: 1.Καθορίζουμε έναρξη εφαρμογής της παρ. 2 του άρθρ. 3 του Νόμ. 1821/88, ένα μήνα από τη δημοσίευση της απόφασής μας αυτής στην Εφημερίδα της Κυβερνήσεως. 2.Οι παροχές υγειονομικής περίθαλψης των υπαγομένων στην παραπάνω διάταξη, θα χορηγούνται με τα βιβλιάρια νοσηλείας που ήδη υπάρχουν. 3.Ο διαχωρισμός από τα υπόλοιπα ΝΠΔΔ που δεν περιλαμβάνονται στην παραπάνω διάταξη θα γίνεται με βάση την ονομασία του Νοσηλευτικού Ιδρύματος, που υποχρεωτικά θα υπάρχει σε κάθε εντολή του βιβλιαρίου νοσηλείας.  Κάθε συνταγολόγιο που θα εξαντλείται μετά την εφαρμογή της απόφασης αυτής, θα αντικαθίσταται με κανονικό συνταγολόγιο ασφαλισμένου του Δημοσίου. 4.Οι ανάγκες σε προσωπικό που δημιουργούνται στις Διευθύνσεις και Τμήματα Υγιεινής των Νομαρχιών, από την εφαρμογή της απόφασης αυτής, θα καλύπτονται σε μόνιμη βάση από τα Νοσηλευτικά Ιδρύματα, ανάλογα με τον αριθμό των ασφαλισμένων τους, ως εξής: α)Μέχρι πεντακόσιους ασφαλισμένους (άμεσα και έμμεσα) ένα άτομο. β)Μέχρι χίλιους πεντακόσιους ασφαλισμένους δύο άτομα. γ)Από χίλιους πεντακόσιους και πάνω τρία άτομα. 5.Η κατανομή του προσωπικού, που υποχρεωτικά τοποθετείται στις Υπηρεσίες Περίθαλψης των Νομαρχιών, θα γίνεται με ευθύνη των προϊσταμένων των Δ/νσεων ή Τμημάτων Υγιεινής. 6.Σε κάθε Νοσηλευτικό ΄Ιδρυμα που υπάγεται στην πιο πάνω διάταξη θα συσταθεί Ελεγκτήριο Υγειονομικής Περίθαλψης για την εξυπηρέτηση του προσωπικού τους. 7.Η δαπάνη που προκαλείται από την εφαρμογή της παραπάνω διάταξης θα καλυφθεί:α)Από την κράτηση 1% στις αποδοχές των υπαλλήλων και β)Με μεταφορά του υπόλοιπου αναγκαίου ποσού, από τις πιστώσεις, που προβλέπονται στους προϋπολογισμούς εξόδων των Νομαρχιών με φορέα 151 Κ.Α. 2311 προς επιχορήγηση των Νοσηλευτικών Ιδρυμάτων για δαπάνες λειτουργίας τους, στις αντίστοιχες πιστώσεις υγειονομικής περίθαλψης ασφαλισμένων του Δημοσίου, του Υπουργείου και των Νομαρχιών. 